
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΡΕΥΝΑ ΑΓΟΡΑΣ
ΘΕΜΑ: «Συλλογή ενδεικτικών οικονομικών στοιχείων για την ΠΡΟΜΗΘΕΙΑ ΠΟΣΙΜΟΥ ΥΔΑΤΟΣ ΓΙΑ ΤΟΝ ΕΜΠΛΟΥΤΙΣΜΟ ΔΕΞΑΜΕΝΩΝ (ΕΤΩΝ 2026 - 2027)»
Ο Δήμος Αμφιλοχίας, στο πλαίσιο του σταδίου προετοιμασίας για τη διενέργεια απευθείας ανάθεσης (σύμφωνα με το άρθρο 118 του Ν. 4412/2016, όπως τροποποιήθηκε και ισχύει), προβαίνει στη διενέργεια έρευνας αγοράς προκειμένου να προσδιορίσει την εκτιμώμενη αξία, τις συνθήκες της αγοράς και τις τεχνικές προδιαγραφές της επικείμενης σύμβασης.
Αντικείμενο της σύμβασης είναι η προμήθεια και μεταφορά πόσιμου ύδατος με κατάλληλα βυτιοφόρα οχήματα για τον εμπλουτισμό των δημοτικών δεξαμενών, με σκοπό την άμεση και αποτελεσματική αντιμετώπιση σοβαρών προβλημάτων υδροδότησης των οικισμών. Η ανάγκη προκύπτει λόγω εκτάκτων συνθηκών λειψυδρίας ή σοβαρών βλαβών σε σημεία υδροληψίας (γεωτρήσεις, πηγές) και στα κεντρικά δίκτυα μεταφοράς νερού, των οποίων η αποκατάσταση καθίσταται χρονοβόρα.
Παρακαλούμε για την αποστολή ενδεικτικής (μη δεσμευτικής) οικονομικής προσφοράς για τα κάτωθι είδη:
• Κωδικός CPV: 41110000-3 (Πόσιμο νερό)
• Διάρκεια σύμβασης: Ένα (1) έτος από την υπογραφή της σύμβασης (καλύπτοντας τα έτη 2026 και 2027) ή έως την εξάντληση των συμβατικών ποσοτήτων / του προϋπολογισμού.
• Προϋπολογισμός / Χρηματοδότηση: Ίδιοι πόροι του Δήμου Αμφιλοχίας. Πρόκειται για πολυετή δαπάνη που θα βαρύνει τους αντίστοιχους Κ.Α. των ετών 2026 και 2027 (Α.Λ.Ε. 025.2410189.009).
1. ΠΙΝΑΚΑΣ ΕΙΔΩΝ ΚΑΙ ΕΚΤΙΜΩΜΕΝΩΝ ΠΟΣΟΤΗΤΩΝ (2026 - 2027)
Οι εκτιμώμενες ποσότητες πόσιμου ύδατος ανά γεωγραφική περιοχή του Δήμου Αμφιλοχίας για διάρκεια ενός (1) έτους κατανέμονται ισόποσα στα έτη 2026 και 2027 (βάσει των αναγκών του υπολογισμού της υπηρεσίας: 160 m³ για την Περιοχή 1 και 40 m³ για την Περιοχή 2 ανά έτος). Οι οικονομικοί φορείς καλούνται να συμπληρώσουν την ενιαία ενδεικτική τιμή μονάδας ανά περιοχή:
	Α/Α
	ΠΕΡΙΓΡΑΦΗ ΕΙΔΟΥΣ / ΠΕΡΙΟΧΗΣ
	Μ.Μ.
	ΕΤΟΣ
2026
	ΕΤΟΣ
2027
	ΣΥΝΟΛΟ
(m³)
	ΕΝΔΕΙΚΤΙΚΗ
ΤΙΜΗ (€)
	ΣΥΝΟΛΟ (€)
(χωρίς ΦΠΑ)

	1.
	ΠΟΣΙΜΟ ΝΕΡΟ – ΠΕΡΙΟΧΗ 1
• Δ.Ε. Αμφιλοχίας (Όλοι οι οικισμοί)
• Δ.Ε. Μενιδίου (Οικισμοί Τ.Κ. Μενιδίου)
	m³
	160
	160
	320
	
	

	2.
	ΠΟΣΙΜΟ ΝΕΡΟ – ΠΕΡΙΟΧΗ 2
• Δ.Ε. Ινάχου (Όλοι οι οικισμοί)
• Δ.Ε. Μενιδίου (Οικισμοί Τ.Κ. Φλωριάδας)
	m³
	40
	40
	80
	
	

	
	ΣΥΝΟΛΟ ΚΑΘΑΡΗΣ ΑΞΙΑΣ
	m³
	200
	200
	400
	—
	

	
	ΓΕΝΙΚΟ ΣΥΝΟΛΟ (ΜΕ Φ.Π.Α. 13%)
	
	
	
	
	
	


2. ΤΕΧΝΙΚΕΣ ΠΡΟΔΙΑΓΡΑΦΕΣ ΚΑΙ ΟΡΟΙ ΕΚΤΕΛΕΣΗΣ
Οι υποψήφιοι ανάδοχοι οφείλουν να ικανοποιούν πλήρως τις παρακάτω τεχνικές και επαγγελματικές απαιτήσεις για τη διασφάλιση της ασφαλούς, υγιεινής και απρόσκοπτης παροχής πόσιμου ύδατος:
Α. Καταλληλότητα για την άσκηση της επαγγελματικής δραστηριότητας
Οι ενδιαφερόμενοι πρέπει να διαθέτουν νόμιμη άδεια για τα βυτιοφόρα οχήματα μεταφοράς νερού, ως εξής:
1. Βυτιοφόρο όχημα μεταφοράς νερού ελάχιστης χωρητικότητας/δυναμικότητας τουλάχιστον δέκα κυβικών μέτρων (10 m³).
2. Άδεια κυκλοφορίας του οχήματος σε πλήρη ισχύ.
3. Πλήρως καταβεβλημένα τέλη κυκλοφορίας.
4. Ενεργό ασφαλιστήριο συμβόλαιο του οχήματος σε ισχύ.
5. Νόμιμη άδεια εμπορίας – μεταφοράς νερού σε ισχύ από τις αρμόδιες αρχές.
Β. Τεχνική και επαγγελματική ικανότητα
Δεδομένου ότι απαιτείται εξειδικευμένη εμπειρία και τεχνογνωσία από πλευράς των οδηγών των βυτιοφόρων οχημάτων, τόσο για την αποτελεσματική εκτέλεση της προμήθειας σε δύσβατους ορεινούς χωματόδρομους, όσο και για την ασφάλεια των οδηγών και του εξοπλισμού (αποτροπή κινδύνου ανατροπής ή εκτροπής λόγω στενότητας οδοστρώματος, επικίνδυνων στροφών και δύσκολου αναγλύφου), απαιτείται οι οικονομικοί φορείς να ασκούν αποδεδειγμένα τη σχετική επαγγελματική δραστηριότητα για χρονικό διάστημα πέραν της πενταετίας (> 5 έτη).
Γ. Ποιότητα και προέλευση πόσιμου ύδατος
Το προσφερόμενο νερό πρέπει υποχρεωτικά να προέρχεται από επίσημα και νόμιμα αδειοδοτημένη πηγή υδροληψίας. Ο προμηθευτής υποχρεούται να δηλώνει την ακριβή επωνυμία και θέση της πηγής και να προσκομίζει τα απαραίτητα έγγραφα νόμιμης αδειοδότησής της, καθώς και πιστοποιητικά καταλληλότητας που βεβαιώνουν ότι το νερό είναι απολύτως ασφαλές για ανθρώπινη κατανάλωση, πληρώντας όλες τις ισχύουσες υγειονομικές διατάξεις (ΚΥΑ Γ1(δ)/ΓΠ οικ. 27922/2023 και σχετική ευρωπαϊκή νομοθεσία).
Δ. Τρόπος εκτέλεσης, παραγγελία και παραλαβή
Η προμήθεια και μεταφορά του πόσιμου ύδατος θα πραγματοποιείται τμηματικά καθ' όλη τη διάρκεια του ενός (1) έτους της σύμβασης, κατόπιν άμεσης ειδοποίησης και συνεννόησης με την Υπηρεσία Ύδρευσης του Δήμου Αμφιλοχίας. Η εκφόρτωση και παράδοση θα γίνεται απευθείας εντός των δεξαμενών των οικισμών. Η παραλαβή θα διενεργείται από την αρμόδια επιτροπή παρακολούθησης και παραλαβής προμηθειών του Δήμου με τη σύνταξη σχετικού πρωτοκόλλου.
3. ΕΠΙΣΗΜΑΝΣΕΙΣ ΚΑΙ ΟΡΟΙ ΔΙΑΔΙΚΑΣΙΑΣ ΕΡΕΥΝΑΣ ΑΓΟΡΑΣ
1. Σκοπός της Πρόσκλησης: Η παρούσα διαδικασία αποσκοπεί αποκλειστικά στη συλλογή ενδεικτικών στοιχείων κόστους για την τεκμηρίωση του προϋπολογισμού, τον προσδιορισμό των τεχνικών δεδομένων και την εξασφάλιση του εύλογου χαρακτήρα της δαπάνης.
2. Φύση της Διαδικασίας: Η παρούσα ανακοίνωση αποτελεί πρόσκληση για τη διενέργεια έρευνας αγοράς. Δεν αποτελεί δεσμευτική πρόσκληση υποβολής προσφοράς για τη σύναψη σύμβασης και δεν συνιστά έναρξη διαδικασίας ανάθεσης σύμβασης.
3. Διακριτική Ευχέρεια Αναθέτουσας Αρχής: Ο Δήμος Αμφιλοχίας διατηρεί την πλήρη διακριτική ευχέρεια να αξιολογήσει τα ληφθέντα στοιχεία και να επιλέξει τους οικονομικούς φορείς στους οποίους θα αποσταλεί η επίσημη πρόσκληση υποβολής δεσμευτικής προσφοράς στο επόμενο στάδιο της απευθείας ανάθεσης.
4. Τρόπος & Προθεσμία Υποβολής: Οι ενδιαφερόμενοι οικονομικοί φορείς παρακαλούνται να αποστείλουν τις ενδεικτικές τιμές τους (συμπληρώνοντας τον παραπάνω πίνακα) μέσω ηλεκτρονικού ταχυδρομείου στις διευθύνσεις: polizos_esoda@1257.syzefxis.gov.gr ή/και hzagas@1257.syzefxis.gov.gr, το αργότερο έως την 16η / 10 / 2026 και ώρα 13:00 μ.μ., ή να τις καταθέσουν στο Πρωτόκολλο του Δήμου Αμφιλοχίας.

